
1. Karatasi hii ina sehemu A, B, na C zenye jumla ya maswali kumi na moja (11).  
2. Jibu maswali yote katika sehemu A na B na maswali mawili tu kutoka sehemu C.  
3. Sehemu A ina alama 16, sehemu B alama 54 na shemu C ina alama 30
SEHEMU A (alama 16)  Jibu maswali yote katika sehemu hii 
1. Chagua herufi ya jibu sahihi katika vipengele (i) hadi (x) kisha andika herufi ya jibu hilokatika karatasi ya kujibia.  
i. Bainisha seti ya maneno inayofaa kuingizwa kwenye kamusi kwa kuzingatia mpangilio wa  alfabeti.   A.Jabiri jalada, jadhibika jadi.   D.Jabali, jabiri, jadhibika, jadi jalada  
B.Jabali jalada, jabiri jadhibika, jadi.  E.Jabali, jadi, jadhibika, jalada, jabiri.
                        C.Jabali, jadhibika, jabiri, jadhibika, jadi.  
ii. “Ng’ombe zangu wanatoa maziwa mengi” kosa lililojitikeza katika tungo hii ni lipi kati ya haya?   
A. Udondoshaji wa herufi   	D.Unyambulishaji wa maneno   
B. Uongezaji wa kiambishi   	E.Uambishaji wa maneno  
 C.Upatanisho wa kisarufi   
iii.	“Shule zetu zimeweka mikakati kabambe ya kutokomeza daraja la pili ili zibaki na daraja la   kwanza pekee.. Neno “ili” katika tungo hii ni aina gani ya neno?   
A. Kiunganishi  	C.Kielezi  	E.Kihusishi     
B. Kivumishi                D.Kitenzi   
             iv.Ipi ni jozi sahihi ya vipera vya semi?   
A. Soga, nyimbo na nahau.   D.Methali mizungu na vitendawili  
B. Mafumbo, soga, maghani.   	E.Mashairi,mafumbo na mizungu. 
 C.Misemo mafumbo na vigano   
v.Dhima kuu ya misimu katika lugha  ni ipi?   
A. Kuficha jambo kwa wasiohusika   D.Kuatambulisha aina za maneno.  
B. Kuongeza ukali wa maneno   E. Kuhimiza shughuli za maendeleo.
                          C.Kupatanisha maneno    
vi.Ni kauli ipi iliyotumika katika uundaji wa neno “nitamfitinisha  
A. Kutendeana     	C.Kutenda    E.Kutendewa  
B. Kutendesha     D.Kutendea     
          vii.“Seypalm anaendesha bajaji yake polepole”kiarifu cha sentesi hii kimejengwa na mfuatano upi 
wa viambajengo?   
A. Kitenzi kikuu, shamimirisho na chagizo   
B. Kiarifu, kiima na chagizo   
C. Nomino,Prediketa,Shamirisho na Chagizo.   
D.Kiima, chagizo na shamirisho   
E.Kitenzi kishirikishi, shamirisho na chagizo.  
ix. Kikundi cha maneno kinachoonesha jambo lililotendwa na mtenda katika sentensi hujulikanaje?  A.Kikundi  Kivumishi   D.Chagizo  
B.Kikundi  Kitenzi    E.Shamirisho.   
C.Nomino    
x. Njia ipi hutunza sauti pamoja na vitendo vyake katika kuhifadhi kazi ya fasihii simulizi.  
A. Mitandao   D.kinasa sauti    
B. Masimulizi  	E.Maandishi   
C. Mikanda ya Filamu   

xi. Kipi kipengele kinachohusu mjengeko wa kazi za fasihi?   
A. Muundo      	C.Wahusika    E.Mtindo  
B. Mandhari      	D.Lugha    

2. Oanisha maelezo yaliyo katika orodha A na dhana husika katika Orodha B. kisha andika herufi husika katika karatasi ya majibu.  

	ORODHA A
	ORODHA B

	i. Mada, uhusiano,malengo na muktadha.  
ii. Umeupiga mwingi
  iii.Nani ugali mbuzi choma?  
iv. Baba Juma amefariki  
v. Hupokea mabadiliko ya papo hapo.  
vi. Kutumia lugha kulingana na kaida za jamii.  
	A. Tungo tata  
B. Utumizi wa Lugha  
C. Lugha ya Mazungumzo  
D. Simo  
E. Rejesta  
F. Humsaidia mzungumzaji kuteua lugha kwa usahihi.  
G. Sababu ya utata  
H. Lahaja  
I. Lugha ya maandishi.  


                                                                                   SEHEMU B. (Alama 54)
Jibu maswali yote 
3. a) Tungo zifuatazo zimeundwa na aina mbalimbali za maneno. Bainisha aina za maneno  katika tungo hizo
    i.Mtoto wao yumo chumbani   
ii.Walimu walikuwa shambani leo asubuhi 
                 iii.Baba amenunua nyumba kubwa 
                 iv.Walihudhuria wazee kwa vijana.  

b) Mwanaisimu ni mkwasi wa visawe mbalimbali. Bainisha visawe vya maneno yafuatayo.  
                     i. Fungu la sauti 
                 ii.	   Kikundi nomino cha upande wa  kiarifu  
iii. Nudhumu  
iv. Kikundi kitenzi v.Kikundi kielezi  

4. Lugha ina tabia ya kujiongezea msamiati wake kwa njia kadha wa kadha..kwa kuthibitisha dai hilo, tambulisha.njia zilizotumika kuunda maneno yafuatayo.  
i.Kuku  ii.Mpangaji  iii.Kifaurongo  iv.TATAKI  v.Fedha  
vi.Msikwao  
vii.Kitivo  
viii.Pilipili  ix.Imla,Mali,Mila,Lami.  
5. Kumbukumbu za maandishi husaidia kutunza historia za watu au vitu mbalimbali ambayo husaidia katika kurejelea ukweli wa mambo hasa kunapoibuka ubishani. Kubaliana na kauli hii kwa hoja sita huku ukirejelea asili ya kiswahili.  

6. TANGAZO! TANGAZO! TANGAZO!  
Baraza la Kiswahili la Taifa (BAKITA) Linapenda kuwatangazia fursa ya ufundishaji wa  kugha ya kiswahili kwa wageni kwa wataalamu wote waliohitimu Shahada ya Kiswahili kutoka katika Taasisi za Taaluma Kiswahili kutoka katika vyuo vikuu vinavyotambulika na serikali nchini. Mambo yatumwe kwa Mkurugenzi Mtendaji wa Baraza S.L.P 5040 Dar es Salaam kupitia kwa Mkuu wa Idara ya  Mafunzo ya lugha kwa wageni wa Baraza hilo na nakala ya barua ya barua hiyo itumwe kwa  Mkuu wa Idara ya Maendeleo ya  Lugha na Utamaduni katika Wizara ya Habari, Utamaduni, Sanaa na Michezo Tanzania S.L.P 745 Dar es Salaam.  Mwisho wa kutuma maombi hayo ni tarehe 20,.Agosti 2023.  Ukiwa.wewe ni miongoni mwa wenye sifa hitajika changamkia fursa hiyo.Jina lako ni Nakipenda kiswahili  S.L.P 2950 Morogoro. 

7. Maendeleo ya Sayansi na Teknolojia ni Ndumilakuwili kwa Fasihi Simulizi. Kwa hoja sita thibitisha ukweli wa kauli hii kwa kutoa hoja mbili.  

8. Soma utungo ufuatao kisha jibu maswali yanayofuata.  

                 Mwanaukale:   Sikia mwanausasa, usije haribikiwa  
                             Kuleta zako siasa,Usije changanyikiwa                              
                              Dada yako nakuasa,naona umevamiwa  
                             Utandawazi mkasa, kwa  kisa cha maadili.  

               Mwanausasa:     Na wewe mwanaukale, uache kunivuruga                               
                                Sinipigie kelele,kunitoa kwenye uga  
                              Acha nipige misele, mtandaoni jimwaga  
                              Kuna burudani tele,huziwezi hizi swaga.         

               Mwanaukale:     Ndugu acha ujeuri, nasaha zangu kariri  
                              Kishushe chako kiburi, sikiliza  ushauri                               
                              Wajichimbia kaburi, kwa kuzidisha kiburi                                                   U                            Utandawazi ni janga, kwa maadili nchini.  

               Mwanausasa:    Dadangu Mwanaukale, acha kupiga kelele  
                               Acha ushamba milele, Kama vipi ukalale  
                               Huku kuna raha tele, kwetu tujuayo   yale  
                              Natetema ka’ Mayele, shangwe na vigelegele  

               Mwanaukale:      Huoni yake madhara, kukesha mtandaoni?  
                               Kazi zote zadorora,hata kula huthamini  
                               Wajitia ufukara,pesa zaisha bandoni   
                                Kutwa kujipiga picha, na kuchati na wahuni.  


               Mwanausasa:     Chakula usichokila, hujui utamu wake  
                             We endelea kulala,  ajuza aso makeke   
                              Utandawazi chakula, kwa raha swaga zake.  
                              Hata unambie nini mtandaoni sing’oki.  

                  Utandawazi:  Kwani kuna shida gani? Mbona ndugu mwagombana?  
                                        Hebu kwanza tulieni,  msije mkashikana                                          S                                      Sasa hebu nelezeni, tupate kuelewana                    
                                        Mesikia ninatajwa, kwa wema na ubaya.  

              Mwanausasa:    Afadhali umekuja, upate tusaidia  
                                        Dadangu anakutaja, lakini na mimi pia.  
                                       Mi najua we una tija, dadangu akuchukia Sasa tuweke bayana, zifazo tweze tulia.     

          Mwanaukale:     Tena we mjaa laana, nimekutafuta sana!   
                                    Wawaharibu vijana, Kwa,mambo yaso na mana                                                    D                                 Dunia umeibana,  kwa potosha ya mana                                   
                                   Mimi ninakuchukia, sioni ya kwako tija.  

           Utandawazi.:     Sasa nisikilizeni, sifa zangu niwapeni  
                                     Mimi ni mtu makini, wala siwapotosheni  
                                     Mambo yote mesheheni, mema, mabaya kapuni.                                      
                                      Faida au hasara, huo uchaguzi wako.  

Maswali.  
a. Utungo huo unaitwaje?  
b. Eleza kwa muhtasari  kichwa kisichozidi maneno matano.  
c. Bainisha mbinu mbili za kishairi zilizotumika katika utungo huu.  
d. Eleza uhusiano uliopo baina ya wahusika wanaobishana juu ya utungo huu.   
e. Fupisha maudhui ya utungo huo kwa maneno yasiyopungua 70 na yasiyozidi 75.  

SEHEMU ‘C’ Alama (30) 
Jibu maswali mawili tu kutoka sehemu hii, swali la tisa (09) ni lazima  
9. Katika kazi za fasihi, Fanani ni mpishi, Hadhira ni mlaji,Fani ni chombo  na Maudhui  ndio chakula chenyewe. Ili chakula cha mpishi kivutie walaji kinahitaji kutayarishwa kwenye chombo kizuri. Kwa kutumia Tamthiliya mbili kati ya tatu ulizozisoma, onesha jinsi wapishi hao walijitahidi kufanya uteuzi bora wa vyombo vya kutayarishia vyakula vyao   na kufanya vionekane vya kuvutia kwa walaji.Toa hoja tatu kwa kila mmoja.  

10. Wenye utu husema, “Mtoto wa  mwenzio ni mwanao.” Lakini Wasio nao husema, “Pilipili i shambani, mjini ikuwashie nini?” Kwa kumtumia B.J Hanson na E. Mbogo Au E. Mbogo na A.J Safari, Au A.J Safari na B.J Hanson  dhihirisha usawiri wa.kauli ya wasio na utu katika jamii.Tumia hoja sita.  

11. Malenga ni askari wa.kupambana na.maadui mbalimbali wanaoshambulia ustawi wa jamii na silaha zao ni kalamu na karatasi.  Fafanua maadui sita ambao malenga hupambana nao vikali katika kazi zao. Kwa kila malenga onesha maadui wakuu watatu.  

